שלומי קוריאט

200px|שמאל|ממוזער|שלומי קוריאט, 2003
**שלומי קוריאט** (נולד ב-24 בספטמבר 1976) הוא שחקן, קומיקאי ומנחה טלוויזיה ישראלי.

## ביוגרפיה
[ממוזער|קוריאט בהופעה ב[אוניברסיטת אריאל בשומרון (2018)]]
קוריאט נולד למשפחה ממוצא מרוקאי בעיר יבנה. בנעוריו למד במגמת התיאטרון והמשחק בתיכון לאמנויות "תלמה ילין".

הוא שירת כלוחם בצנחנים ובפיקוד העורף והחל ללמוד משחק ותיאטרון בבית הספר למשחק "בית צבי".

### תחילת דרכו המקצועית
כשסיים את לימודיו ב"בית-צבי", חבר לקומיקאים יובל סמו ואופיר לובל ויחדיו הקימו הרכב קומי שנקרא, "שלישיית פרוזאק". יחד עם השלישייה הוא הופיע בתוכניות טלוויזיה רבות ובמופעי בידור שונים ברחבי הארץ, בין היתר הופיעו יחד בתוכניות הטלוויזיה "דומינו" ו"המופע המרכזי" ששודרו בערוץ 2.

בשנת 2003 זכה קוריאט יחד עם "שלישיית פרוזאק" בתואר "אנשי השנה בבידור", ב"טקס אנשי השנה", שהופק על ידי ערוץ 2.

בשנת 2004 הופיע השלישייה בפסטיגל לצידם של משה דץ, אורנה דץ, אגם רודברג, עודד מנשה ואחרים.

יחד עם השלישייה הופיע קוריאט בכ-800 הופעות בידור ברחבי הארץ, בארצות הברית ובפני חיילים בבסיסי צה"ל.

בשנת 2005 לקחו חברי השלישייה פסק זמן מרצף ההופעות, אולם הם עדיין מופיעים בהרכב המקורי במקומות שונים בישראל ובפני חיילים.

### קריירת המשחק
לאחר פסק-הזמן שלקחו "שלישיית פרוזאק", פנה קוריאט גם לתחום הדרמטי ושיחק בסדרות דרמה בטלוויזיה ובתיאטרון.

ב-2006 גילם מורה בסרטו של חנן פלד, "מכתבים לאמריקה". באותה שנה השתתף בהצגת הילדים "עכבר העיר ועכבר הכפר" בהפקת התיאטרון שלנו.

בשנת 2007 גילם איש עם כדור בסרטו של ערן קולירין, "ביקור התזמורת"; גילם את דורון בסדרת הטלוויזיה של אורי ובני ברבש, "מילואים" ששודרה בערוץ 2.

בשנים 2007־2014 גילם את דמותו של אבי "הטחול" אסולין במשך ארבע עונות בסדרת הפשע של HOT3, "הבורר".

ב-2008 גילם את יובל שחורי וג'ו בלאק בסדרת הטלוויזיה שביים שי קפון "בובות".

ב"תיאטרון הבימה" שיחק בין היתר במחזות המחודשים "חלום ליל קיץ" של שייקספיר ו"השוטר אזולאי" של אפרים קישון.

במקביל למשחק בתפקידים דרמטיים קוריאט לא זנח את העולם הקומי. בשנים 2008–2009 הוא שיחק בין היתר בסדרות הטלוויזיה "הרצועה", ששודרה בערוץ ביפ, ב"טוב שבאת!", שאותה הנחה מוני מושונוב ובעונה השלישית של תוכנית הסאטירה, "שבוע סוף!", ששודרה בערוץ 2.

בשנת 2010 הנחה את תוכנית הבוקר "קיץ", לצדה של אורנה דץ בערוץ 24.

בשנת 2011 השתתף בעונה השישית של "רוקדים עם כוכבים", בה זכה במקום הראשון עם הרקדנית הדס פישר. באותה השנה התארח בעונה השלישית של הסדרה "החברים של נאור" ששודרה בערוץ 10, בתפקיד נצח אזולאי. כמו כן, שיחק בסדרת הקומדיה של ערוץ 2 "השנים הכי יפות" בתפקיד השוטר מוטי כהן. בשנה זו השתתף גם בסרט הקומדיה של הבמאי אריק לובצקי "הפנטזיה הגדולה של סימיקו הקטן" בתפקיד מכלוף. בנוסף באותה השנה שיחק את נסים בסרט של שמי זרחין "העולם מצחיק". במהלך אותה שנה שיחק במחזמר "פרח השכונות" בתיאטרון באר שבע, פרי עטו של קובי אוז.

בשנים 2012–2017 שיחק במשך שלוש עונה בסדרה הקומית של ערוץ 2 "נשואים פלוס", בתפקיד ערן קלדרון.

בשנת 2013 שיחק בסדרה הקומית "ישראל" ששודרה בערוץ 10.

בשנת 2014 הנחה את התוכנית "דרבי הקריוקי של ישראל" בערוץ 24. באותה השנה גם השתתף בעונה השנייה של "גולסטאר" ששודרה ב־HOT.

בשנת 2015 שיחק בסדרה "אטלנטיקה" של HOT בתפקיד צידקי.

בשנים 2015–2020 שיחק במשך ארבע עונות בסדרה הקומית של ערוץ 2 ורשת 13 "שנות ה-80", בתפקיד מורדי "אבועגלה" אוחנה, טיפוס תמהוני, נשי ומוחצן, אשר נוטה להתעמר, לאיים ולקלל הרבה.

ב-2016 החל לשחק במחזה "שלא תתעורר הילדה", מאת שי שבתאי ותומר אבירם ובבימויו של רוני ניניו לצד השחקנים: משה איבגי, אלמה דישי ויוסף אבו ורדה. באותה שנה השתתף בסרטו של שי כנות "ארבע על ארבע" וכמו כן חזר לגלם את דמותו של נצח אזולאי בעונה הרביעית של הסדרה "החברים של נאור" ששודרה בערוץ 10.

ב-2017 שיחק בסרטי הקולנוע "מסע הטבעת" ו"מבצע ביצה".

ב-2018 גילם את תפקיד צבי בסדרה הקומית ד"ר קראז' המשודרת בערוץ מַכַּאן 33.

ב-2019 שיחק בסרטו של אריק לובצקי "סדקים". באותה שנה שיחק גם בקומדיות "אול אין" ו"המוסד" והחל לגלם את סרג'יו קונסטנזה (במקביל למשה אשכנזי) במחזמר "גבעת חלפון אינה עונה" המבוסס על הסרט של הגשש החיוור בתיאטרון הבימה. בחנוכה באותה שנה גילם את הנסיך ג׳ון במחזמר "רובין הוד ולוחמי הצדק" שהוצג בכל רחבי הארץ.

ב-2020 שיחק בסדרה "הבאר" בנוסף באותה שנה שיחק בסרט סנולנד.

ב-2021 השתתף בתוכנית "סטנד אפ NATION".

בשנים 2021–2022 שיחק בסדרת הנוער ספיידרז בתפקיד דייוויד.

ב-2022 השתתף במחזמר "החבדניקים" בתפקיד מנשה המאפיונר (במקביל ליניב סוויסה) בתיאטרון הקאמרי, ושיחק מספר דמויות שונות בסדרה "פשע לא מאורגן" של קשת 12. באותה שנה לוהק קוריאט לסדרת הטלוויזיה "בת השוטר" וישחק לצד ליאנה עיון, עוז זהבי ועוד, קוריאט גילם את דניאל פאר וצולם לסדרה בקיץ 2023.

בשנים 2022–2024 חזר לשחק את מורדי אוחנה במשך שתי עונות בסדרת ההמשך של שנות ה-80 שנקראת "שנות ה-90" ששודרה ברשת 13.

ב-2023 גילם פעם נוספת את מורדי בסרט "ההילולה". בנוסף השתתף בסדרה איסט סייד ששודרה בכאן 11 וגם בסדרה 4:20 המשודרת בהוט.

ב-2024 גילם את ארנון בסדרה "פטריק".

ב-2025 שיחק בסרט "תמונות יפואיות", סרט המשך המבוסס על הסדרה, גילם את יעקב הילד, עבריין שלא מפחד מאף אחד חוץ מאמא שלו חצ'ורה שובאשי (ג'וליה מסלאווי). בשנה זו שב לגלם את דמותו של מורדי אוחנה בסרט "ההילולה 2 – החתונה".

ב-2026 החל לשחק את רחמים בקשיש בסדרה "המעברה" המשודרת בערוץ 13.

### חיים אישיים
קוריאט נשוי לאורית, והם הורים לשלושה. מתגורר בפתח תקווה.

## קישורים חיצוניים

* 
* 
* 
* 
* 
*  
*  
* 
* דרור גלוברמן, אנשים, שלומי קוריאט, עונה 5 פרק 46, באתר mako 
*  
* 
* 
* 
* 
* 
* 

## הערות שוליים

קטגוריה:בדרנים ישראלים
קטגוריה:בוגרי בית צבי
קטגוריה:בוגרי תלמה ילין
קטגוריה:זוכי רוקדים עם כוכבים (ישראל)
קטגוריה:יבנה: אישים
קטגוריה:מנחי טלוויזיה ישראלים
קטגוריה:משתתפי גולסטאר
קטגוריה:משתתפי הפסטיגל
קטגוריה:סטנדאפיסטים ישראלים
קטגוריה:פתח תקווה: אישים
קטגוריה:קומיקאים יהודים ישראלים
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:ישראלים שנולדו ב-1976